**Ουρογυναικολογία - Επανορθωτική χειρουργική πυελικού εδάφους**

**Σκοπός του μαθήματος:**

Η Ουρογυναικολογία αποτελεί μια από τις αναγνωρισμένες υποειδικότητες της Μαιευτικής-Γυναικολογίας. Στο πλαίσιο της Ουρογυναικολογίας συμπεριλαμβάνονται προβλήματα που σχετίζονται με δυσλειτουργία του πυελικού εδάφους και του κατωτέρου ουροποιητικού όπως η ακράτεια ούρων, οι διαταραχές ούρησης, η πρόπτωση πυελικών οργάνων, ο χρόνιος πυελικός πόνος και η σεξουαλική δυσλειτουργία, δυσμορφία έξω γεννητικών οργάνων.

Σκοπός του μαθήματος είναι η παροχή γνώσεων που αφορούν στην κλινική εξέταση και τη διαγνωστική διερεύνηση των γυναικών με διαταραχές του πυελικού εδάφους. Στους φοιτητές θα δίδεται η ευκαιρία να παρακολουθήσουν εκπαιδευτικά video χειρουργικών κολπικών και λαπαροσκοπικών τεχνικών, ενώ έμφαση δίδεται και στην παρουσίαση νέων πρωτοποριακών μεθόδων όπως στη χρήση Laser, Botox, PRP και υαλουρονικού οξέως.

Απευθύνεται κυρίως σε φοιτητές που ενδιαφέρονται να ακολουθήσουν επαγγελματική πορεία στη Μαιευτική-Γυναικολογία, στην Ουρολογία, στην Πλαστική Χειρουργική, στη Γενική Χειρουργική, στη Γενική Ιατρική και στη Φυσιατρική.

**Περιεχόμενα**

* Ορισμοί και εκτίμηση γυναικών με διαταραχές πυελικού εδάφους
* Χειρουργική ανατομία διαταραχών πυελικού εδάφους
* Ουροδυναμικός έλεγχος
* Πυελικό υπερηχογράφημα
* Χειρουργικές τεχνικές αποκατάστασης της ακράτειας ούρων
* Φαρμακευτική θεραπεία ακράτειας ούρων
* Χειρουργικές τεχνικές αποκατάστασης της πρόπτωσης πυελικών οργάνων
* Κοσμητική χειρουργική γεννητικών οργάνων
* Ουρογεννητικό σύνδρομο της εμμηνόπαυσης
* Κακώσεις περινέου κατά τον τοκετό
* Εγκυμοσύνη και πυελικό έδαφος
* Σεξουαλική δυσλειτουργία
* Υποτροπιάζουσες ουρολοιμώξεις
* Χρήση νέων τεχνικών (Laser, PRP, Υαλουρονικό οξύ, Botox) στην αντιμετώπιση των διαταραχών πυελικού εδάφους